Mursi talu kalmistu

Mursi talu kalmistu on kalmistu Simuna kihelkonnas Virumaal, praeguse haldusjaotuse järgi Emumäe külas Väike-Maarja vallas Lääne-Viru maakonnas.

Ajalugu
Kalmistut hakkas Mursi talu maadele Emumäe idanõlvale rajama talu peremees Karl Murs. Ta taotles luba kalmistu rajamiseks 6. novembril 1923, kuid juhtum arenes tihedaks kirjavahetuseks politsei ja Põllutööministeeriumi vahel."Üks ametlik kirjawahetus. Hauamärk, mis Eesti põllumeeste hobuseid hirmutab". Vaba Maa nr 38, 15. veebruar 1924. Lk 6 

Luba kalmistu rajamiseks saadi alles pärast 15. veebruari 1924 , arvatavasti oli ümbruskonna vastuseisu põhjus Karl Mursi okupandisõbralikus tegevuses Saksa esimese okupatsiooni ajal.Tiina Tuulik. "Oma kodu, oma maa sümbolid — talukalmistud Eestis". // Tuna, 3/2018. Lk 55

Kalmistule maetuid
Maetud on olnud pärit nii sellest perekonnast kui ka hiljem juba ümbruskonnast. Kalmistule maetud inimeste üldarv ei ole teada, kuid kalmistul on vähemalt 26 hauatähist.
1926, 7. märts: Ann Ellermann
1935, 9. oktoober: Karl Murs (26. aprill 1869 - 4. oktoober 1935), taluperemees
2008: Juhan Lainemaa
2014: Helmi Uueda

Viited

Kirjandus
Janek Kivi. "Mursi kalmistu". - Lääne-Virumaa pärandkultuurist. Rakvere 2010. Lk 54-55
Eva Klaas. "Kalmistud, mis vajuvad vaikselt unustuste hõlma". Virumaa Teataja nr 201, 21. oktoober 2015. Lk 11
Tiina Tuulik. "Oma kodu, oma maa sümbolid — talukalmistud Eestis". // Tuna, 3/2018. Lk 54–55

Välislingid

"Sümboolne rist Mursi kalmistule maetutele". Virumaa Teataja, 12. oktoober 2006
Eva Klaas. "Kalmistud, mis vajuvad vaikselt unustuste hõlma". Virumaa Teataja nr 201, 21. oktoober 2015

Kategooria:Simuna kihelkonna kalmistud
Kategooria:Väike-Maarja vald
Kategooria:Lääne-Viru maakonna kalmistud
Kategooria:Eesti talukalmistud